7. Regnskab 2022 - Årsberetning (Åben)
Tidl. politisk behandling
Forventet sagsgang
ØK, BY
Lovgrundlag
Lov om kommunernes styrelse samt bekendtgørelse om 
budget- og regnskabsvæsen, revision m.v.
SAGENS INDHOLD
Byrådet skal i denne sag godkende regnskabet for 2022 med henblik på 
fremsendelse til kommunens revision. Job og Økonomi har udarbejdet årsberetning 
2022 med tilhørende bilag. Resultatopgørelsen for 2022 fremgår af nedenstående oversigt.
Mio. kr.
- = mindreudgifter / 
merindtægter og 
kasseforøgelse
Oprindeligt 
Budget 2022
Regnskab 
2022
Afvigelser 
regnskab ift. 
oprindeligt 
budget
Finansiering
-3.008,9
-2.993,6
15,3
Drift
2.918,2
2.925,7
7,5
Renter
3,2
-1,0
-4,2
Ordinære poster i alt
-87,5
-68,9
18,6
Særlige poster
Anlæg
108,0
111,7
3,7
Lena Møller – overførsler 
mellem årene
21,4
7,6
-13,8
Afregning af indefrosne 
feriemidler
75,0
74,0
-1,0
Øvrige særlige poster
-20,4
-20,0
0,4
Særlige poster i alt
184,0
173,3
-10,7
Finansposter
18,8
50,8
32,0
Resultat ekskl. jordforsyning 
og ældreboliger
115,3
155,2
39,9
Jordforsyning
2,2
-14,8
-17,0
Resultat skattefinansieret 
område
117,5
140,4
22,9
Ældreboliger
Anlæg og drift
-3,8
-0,6
3,2
Lånoptagelse, afdrag m.v.
-0,3
0,9
1,2
Ældreboliger i alt
-4,1
0,3
4,4
Effekt på 
Kassebeholdningen
113,4
140,7
27,3
Byråd
25. april 2023  19:00
[adresse]: EMN-2023-00449
Dok-ID: 3501693
Sagsbehandler: jboj
Ordinære poster
De ordinære poster består af finansieringsindtægter, driftsudgifter og renter. I det oprindelige budget blev 
der budgetteret med et overskud på 87,5 mio. kr. på de ordinære poster. Regnskabsresultatet viser et 
overskud på 68,9 mio. kr., hvilket er 18,6 mio. kr. mindre end oprindeligt budgetteret.
Det reducerede overskud på de ordinære poster skyldes færre indtægter på finansieringssiden på 15,3 
mio. kr. og flere udgifter til driften på 7,5 mio. kr. Omvendt er der merindtægter på renter på 4,2 mio. kr. 
Mindreindtægterne på finansieringssiden på 15,3 mio. kr. skyldes primært, at statstilskuddet er sænket med 
25,8 mio. kr. ved midtvejsreguleringen. Årsagen hertil er dels forventede mindreudgifter til 
indkomstoverførelser på 57,1 mio. kr., mens en opdateret pris- og lønfremskrivning har betydet en 
merindtægt på 24,8 mio. kr. Herudover er kommunen indtil videre kompenseret med sammenlagt 7,3 mio. 
kr. for udgifter vedrørende COVID-19 og fordrevne ukrainere. Det forventes, at kommunerne modtager 
yderligere kompensation vedr. udgifterne til ukrainske flygtninge i forbindelse med forhandlinger mellem 
Regeringen og KL om økonomiaftalen for 2024.
Midtvejsreguleringen af indkomstoverførslerne skal ses i tæt sammenhæng med nedenstående 
mindreudgifter på driften til arbejdsmarkedsområdet.
Modsat er der merindtægter vedrørende grundskylden på 9,7 mio. kr., som primært skyldes indfasningen 
af nye ejendomsvurderinger. De første skøn over de kommende vurderinger, som budgetlægningen i 2022 
er baseret på, har vist sig at være for lave. Da en stor del af opkrævningen i 2022 er baseret på de gamle 
vurderinger må det forventes, at en del af merindtægten i 2022 tilbagebetales, når de nye vurderinger er 
implementeret i 2025.
Merindtægterne på renter skyldes væsentligst, at renteniveauet er steget i løbet af 2. halvår 2022, samt 
færre realiserede kurstab og flere indtægter fra garantiprovision til kommunegarantier end budgetlagt.
Merudgifterne på driften udgør netto 7,5 mio. kr., som dækker over områder med både merudgifter og 
mindreudgifter i forhold til det oprindelige budget. Nogle af de væsentligste afvigelser er beskrevet 
nedenfor.
Der er mindreudgifter til indkomstoverførsler på 46,9 mio. kr. Mindreforbruget vedrører for langt 
størstedelens vedkommende arbejdsmarkedsområdet, der udviser et samlet mindreforbrug på 53,6 mio. 
kr. Der har været mindreudgifter til den arbejdsmarkedsrettede indsats og stort set alle ydelser på nær 
sygedagpenge som er steget markant.
Resultatet på arbejdsmarkedsområdet skal ses i tæt sammenhæng med ovennævnte midtvejsregulering 
på finansieringssiden, hvor [adresse] har tilbagebetalt 57,1 mio. kr. som følge af lavere skøn 
over udgifter til indkomstoverførsler i 2022. [adresse] har således stort set været i stand til at 
reducere udgifterne svarende til midtvejsreguleringen. Herudover er der mindreudgifter på 4,2 mio. kr. til 
den særlige demografimodel på ældreområdet (trappemodellen).
Omvendt er der merudgifter på grund af stigende priser i 2022. Budgetterne er øget med 23,2 mio. kr. som 
følge af midtvejsreguleringen. Samtidig har der været merudgifter på dagtilbudsområdet på 11,2 mio. kr. 
som følge af flere børn i vuggestuer og børnehaver samt flere udgifter til skovbørnehaver m.v. Hertil 
kommer merudgifter som følge af lavere udnyttelsesgrad i dagplejen på ca. 2,5 mio. kr. Herudover har der 
været merudgifter på 8,3 mio. kr. til barselskompensation, vintertjeneste, arbejdsskader samt udgifter i 
forbindelse med afholdelse af valg. 
Favrskov Kommune har samlet set haft merudgifter på 8,6 mio. kr. vedrørende ukrainske flygtninge. En del 
af disse udgifter hører til under særlige poster. Merudgifter under ordinære poster udgør 7,8 mio. kr. 
[adresse] har modtaget en delvis finansiering på 2,0 mio. til dækning af udgifterne. Det forventes, 
at Favrskov Kommune modtager yderligere kompensation for udgifter til ukrainske flygtninge.
Endelig er der merudgifter afledt af COVID-19 på 7,5 mio. kr. Favrskov Kommune har i midtvejsreguleringen 
modtaget en kompensation på 5,3 mio. kr. Nettomerudgiften er finansieret af et mindreforbrug overført fra 
2021. En del af nettomerudgiften hører til under særlige poster. Merudgiften under ordinære poster udgør 
5,3 mio. kr.   
Særlige poster
I det oprindelige budget blev der budgetteret med en udgift på 184,0 mio. kr. på de særlige poster. 
Regnskabsresultatet viser en udgift på 173,3 mio. kr., hvilket er 10,7 mio. kr. mindre end oprindeligt 
budgetteret.
I budgettet for 2022 var der afsat 21,4 mio. kr. til forbrug af opsparede midler. Der er i 2022 et samlet 
merforbrug på områder med overførselsadgang på 7,6 mio. kr. Det betyder, at der er et samlet 
mindreforbrug på områder omfattet af overførsel af over-/underskud mellem årene på 13,8 mio. kr.
Modsat er der et merforbrug til anlægsinvesteringer på det skattefinansierede område ekskl. 
jordforsyningen på 3,7 mio. kr. i forhold til det oprindelige budget. Merforbruget skyldes væsentligst 
forskydninger i udførelsen af anlægsarbejderne.
Finansposter
I det oprindelige budget blev der budgetteret med en udgift på 18,8 mio. kr. på finansposterne. 
Regnskabsresultatet viser en udgift på 50,8 mio. kr., hvilket er 32,0 mio. kr. mere end oprindeligt 
budgetteret. 
Merudgiften skyldes primært, at budgetpuljen på 21,4 mio. kr., som er indarbejdet på driften til håndtering 
af udsving i overførte over-/underskud imellem årene, er ”neutraliseret” af en modpost under kortfristede 
poster. Budgetpuljen er således ikke finansieret af kassebeholdningen. Herudover er der foretaget en 
indbetaling af grundkapitalindskud til Landsbyggefonden vedrørende alment byggeri på [adresse] i 
Hinnerup, der er 10,3 mio. kr., som er finansieret af overførsler fra tidligere år. 
Jordforsyningen
Jordforsyningsområdet viser samlede merindtægter på 17,0 mio. kr. i forhold til det oprindelige budget. 
Afvigelsen skyldes væsentligst, at der en mindreudgift til byggemodninger på 38,2 mio. kr. Der er dog flere 
store byggemodningsprojekter under udførelse i 2022, som fortsætter i 2023.
Samtidig er der købt og solgt flere grunde end budgetlagt. Det har resulteret i en merindtægt fra salg af 
grunde på 22,0 mio. kr. og en merudgift til køb af grunde og bygninger på 23,2 mio. kr.  
Endelig er der en nettomerudgift på 21,6 mio. kr. til lån og afdrag, idet der ikke er optaget det budgetterede 
lån på 9,6 mio. kr. vedrørende lånerammen for 2021. Herudover er der foretaget et ekstraordinært afdrag 
på 12,9 mio. kr. som følge af grundsalg.
Ældreboliger
Opgørelsen vedrørende ældreboliger viser en samlet merudgift på 4,4 mio. kr. i forhold til det oprindelige 
budget. Afvigelsen skyldes primært, at byggeriet og udvidelsen af Solhøj i Hammel med 12 ekstra 
plejeboligpladser er forsinket. Merforbruget er således finansieret af overførslerne fra tidligere år. 
Effekt på kassebeholdningen
Resultatopgørelsen viser, at der har været et regnskabsmæssigt forbrug af kassebeholdningen på 140,7 
mio. kr. 
Opgøres kassebeholdningen som et 12 måneders gennemsnit, er likviditeten reelt faldet med 23,0 mio. kr. 
i 2022. Den gennemsnitlige kassebeholdning udgjorde således 498,8 mio. kr. ved udgangen af 2022. 
Af den gennemsnitlige kassebeholdning på 498,8 mio. kr. er der disponeret beløb til følgende formål: 

29,3 mio. kr. kan henføres til kommunens ældreboliger og folkekirken

19,5 mio. kr. er reserveret til arbejdsskadeerstatninger 

18,5 mio. kr. er hensat til efterdrift af deponiet på [adresse]. 
Herudover er Budget 2023-26 finansieret med et kasseforbrug på 92,5 mio. kr. Endelig er der overført 338,9 
mio. kr. i uforbrugte budgetbeløb på anlæg og drift fra 2022 til 2023. 
Hvis alle ovenstående beløb skulle komme i anvendelse, vil der være tale om et kassetræk på i alt 498,7 
mio. kr. Der vil dog altid blive overført forholdsvis store uforbrugte budgetbeløb mellem årene på såvel 
drifts- som anlægsområdet.
INDSTILLING
Direktøren for Job og Økonomi indstiller til Byrådet:
1.
At Årsberetning 2022 og bilagsdel godkendes.
2.
At Årsberetning 2022 og bilagsdel fremsendes til revisionen.
BESLUTNING
Økonomiudvalget, 18. april 2023:
Fraværende: Boris Johnsen
Indstilles godkendt.
Byrådet, 25. april 2023:
Fraværende: Stig Kjær, Boris Johnsen, Tina Clausen og Alberte Eriksen
Godkendt.
Bilag
1.
Regnskab 2022 - Årsberetning (3534019)
2.
Regnskab 2022 - Bilag til årsberetning (3532346)
